Document ID: 31994R3129

ΚΑΝΟΝΙΣΜΟΣ (ΕΚ) αριθ. 3129/94 ΤΗΣ ΕΠΙΤΡΟΠΗΣ της 20ής Δεκεμβρίου 1994 για τροποποίηση του κανονισμού (ΕΟΚ) αριθ. 2273/93 για τον καθορισμό των κέντρων παρεμβάσεως των σιτηρών, μετά την προσχώρηση της Αυστρίας, Φινλανδίας και Σουηδίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την πράξη προσχώρησης της Νορβηγίας, Αυστρίας, Φινλανδίας και Σουηδίας (1), και ιδίως το άρθρο 169 παράγραφος 2,
Εκτιμώντας:
ότι ο κανονισμός (ΕΟΚ) αριθ. 2273/93 της Επιτροπής (2), όπως τροποποιήθηκε από τον κανονισμό (ΕΚ) αριθ. 2202/94 (3), του οποίου η ισχύς εκτείνεται και πέραν της 1ης Ιανουαρίου 1995 πρέπει να προσαρμοστεί ώστε να συμφωνεί με τις διατάξεις της πράξης προσχώρησης-
ότι, δυνάμει του άρθρου 2 παράγραφος 3 της συνθήκης προσχώρησης (4), τα όργανα των Ευρωπαϊκών Κοινοτήτων δύνανται να θεσπίσουν πριν από την προσχώρηση τα μέτρα που αναφέρονται στο άρθρο 169 της πράξης προσχώρησης και τα μέτρα αυτά αρχίζουν να ισχύουν με την επιφύλαξη και κατά την ημερομηνία της έναρξης ισχύος της συνθήκης προσχώρησης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 2273/93 συμπληρώνεται με τα κέντρα παρέμβασης που περιλαμβάνονται στο παράρτημα του παρόντος κανονισμού καθώς και με τις σχετικές ενδείξεις.
Άρθρο 2
Ο παρών κανονισμός αρχίζει να ισχύει κατά την ημερομηνία και με την επιφύλαξη της έναρξης ισχύος της συνθήκης προσχώρησης της Νορβηγίας, της Αυστρίας, της Φινλανδίας και της Σουηδίας.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Δεκεμβρίου 1994.

Labels: 3
18
17